Rygte: Ny iMac Pro i 2022 med M1 Pro og M1 Max chip

Rygter vedrørende en iMac Pro med M1 Pro og M1 Max chip er dukket op og den introduceres efter sigende i 2022.

Denne iMac Pro kommer til at erstatte den nuværende 27″ iMac Intel, hvilket er den eneste iMac med Intel-processorer, der stadig er på programmet. Forrige generation af iMac Pro udgik tidligere på året, men vi får altså først den næste generation at se engang i det første halvår 2022.

Ifølge rygtet, der stammer fra @dylandkt på Twitter, kommer den næste iMac Pro med et ProMotion display (120Hz) og Mini LED, ligesom i den nye MacBook Pro 14″ og 16″. Lagerplads og RAM starter også på henholdsvis på 512GB og 16GB RAM. Face ID bliver efter sigende også testet, men det er ikke sikkert, hvorvidt det bliver en realitet.

Designet siges at minde om iMac 24″ med M1-chippen, samt Apples Pro Display XDR. Modsat 24″-versionen med hvide kanter, vil iMac Pro få mørke/sorte kanter.

Forventet pris og lancering

Prisen for den kommende iMac Pro bliver dog noget højere end 24″-udgaven med M1-chippen. Rygtet går nemlig på, at startprisen bliver på 2.000 dollars eller mere, sammenlignet med 1.299 dollars (11.499 kroner) for iMac 24 med M1.

Kilden nævner ikke en specifik lanceringsdato for iMac Pro M1 Max og M1 Pro, men blot “1H 2022”, altså engang i første halvdel af 2022.

https://twitter.com/dylandkt/status/1454461506280636419

Læs også: Samsung Galaxy S21 FE lanceres i januar 2022 ifølge uofficiel bekræftelse

Rygte: Ny iMac Pro i 2022 med M1 Pro og M1 Max chip